**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 128**

**din 17 decembrie 2020**

**privind reorganizarea Muzeului**

**,,Arta Lemnului” Câmpulung Moldovenesc**

**Consiliul Local al municipiului Câmpulung Moldovenesc, întrunit în ședința ordinară din** data de 17 decembrie 2020 ;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 30938 din 04.12.2020;

-Raportul de specialitate al Compartimentului resurse umane, înregistrat la nr. 30939 din 04.12.2020;

-Raportul de specialitate al Compartimentului juridic, înregistrat la nr. 30940 din 04.12.2020;

-Raportul de specialitate al Direcției economice, înregistrat la nr. 30941 din 04.12.2020;

-Avizul Comisiei de specialitate a Consiliului Local;

-Avizul nr. 7791 din 24.11.2020 al Comisiei Naționale a Muzeelor și Colecțiilor din cadrul Ministerului Culturii;

-Prevederile art. 13 alin. (4), art. 30 alin. (2) din Legea nr. 311/2003 a Muzeelor și colecțiilor publice, republicată, cu modificările și completările ulterioare;

-Prevederile art. 55 lit. k) din Legea nr. 182/2000, republicată, cu modificările și completările ulterioare;

În temeiul art. 129 alin. (2) lit. a) și lit. d), alin. (3) lit. c), alin. (7) lit. d) și art.196 alin. (1) lit. a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare,

**HOTĂRĂȘTE**

**Art.1.**(1 Muzeul ,,Arta Lemnului” – Câmpulung Moldovenesc, instituție publică de cultură, fără personalitate juridică, în subordinea Consiliului Local al municipiului Câmpulung Moldovenesc, se reorganizează ca instituție publică de cultură cu personalitate juridică, cu aceeași subordonare.

(2)Muzeul ,,Arta Lemnului” are sediul în str. Calea Transilvaniei nr.10, municipiul Câmpulung Moldovenesc.

(3)Muzeul ,,Arta Lemnului” se finanțează din venituri proprii și subvenții acordate din bugetul local.

**Art.2.**Patrimoniul și personalul muzeului vor fi preluate de către instituția publică cu personalitate juridică.

**Art.3.**Se aprobă organigrama Muzeului ,,Arta Lemnului” – Câmpulung Moldovenesc, conform Anexei nr.1.

**Art.4.**Se aprobă statul de funcții al Muzeului ,,Arta Lemnului” – Câmpulung Moldovenesc, conform Anexei nr.2.

**Art.5.**Se aprobă Regulamentul de organizare și funcționare al Muzeului ,,Arta Lemnului” – Câmpulung Moldovenesc, conform Anexei nr.3.

**Art.6.**Anexele nr. 1 – 3fac parte integrantă din prezenta hotărâre.

**Art.7.**La data intrării în vigoare a prezentei hotărâri se abrogă Hotărârea Consiliului Local al municipiului Câmpulung Moldovenesc nr. 34 din 28 martie 2007 și Hotărârea Consiliului Local al municipiului Câmpulung Moldovenesc nr.63 din 25 iunie 2020.

**Art.8.**Primarul municipiului Câmpulung Moldovenesc, prin aparatul de specialitate și Muzeul ,,Arta Lemnului” vor aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Boicu Ovidiu - Alin** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |